14.3.2022
RO
Jurnalul Oficial al Uniunii Europene
L 85/43
(5)
Anexa la Decizia de punere în aplicare (UE) 2021/641 a fost modificată recent prin Decizia de punere în aplicare (UE) 2022/349 a Comisiei (4) ca urmare a apariției unor focare de HPAI la păsări de curte sau captive din Cehia, Germania, Spania, Franța, Italia, Țările de Jos, Polonia și Portugalia, care necesitau să fie reflectate în anexa respectivă.
(6)
De la data adoptării Deciziei de punere în aplicare (UE) 2022/349, Germania, Spania, Franța, Italia, Țările de Jos, Polonia și Portugalia au notificat Comisiei apariția unor noi focare de HPAI în exploatații de păsări de curte sau captive, situate în interiorul sau în afara zonelor menționate în anexa la decizia de punere în aplicare respectivă.
(7)
Autoritățile competente din Germania, Spania, Franța, Italia, Țările de Jos, Polonia și Portugalia au luat măsurile necesare vizând menținerea sub control a bolii în conformitate cu Regulamentul delegat (UE) 2020/687, inclusiv stabilirea unor zone de protecție și de supraveghere în jurul respectivelor focare.
(8)
În plus, autoritatea competentă din Franța a decis să instituie o zonă de restricții suplimentară în jurul sau adiacent zonelor de protecție și de supraveghere din anumite zone cu risc crescut de răspândire a HPAI în departamentul Gers al statului membru respectiv.
(9)
Comisia a examinat măsurile de control al bolii luate de Germania, Spania, Franța, Italia, Țările de Jos, Polonia și Portugalia în colaborare cu statele membre respective și admite faptul că limitele zonelor de protecție și de supraveghere din Germania, Spania, Franța, Italia, Țările de Jos, Polonia și Portugalia, precum și ale zonei de restricții suplimentară din Franța, stabilite de autoritățile competente din statele membre respective, se află la o distanță suficientă față de exploatațiile în care au fost confirmate focarele recente de HPAI.
(10)
Pentru a preveni orice perturbări inutile ale comerțului din Uniune și pentru a evita impunerea de către țări terțe a unor bariere nejustificate în calea comerțului, este necesar să se descrie rapid la nivelul Uniunii, în colaborare cu Germania, Spania, Franța, Italia, Țările de Jos, Polonia și Portugalia, zonele de protecție și de supraveghere stabilite de statele membre respective, precum și zona de restricții suplimentară stabilită de Franța, în conformitate cu Regulamentul delegat (UE) 2020/687.
(11)
Prin urmare, este necesar ca zonele din Germania, Spania, Franța, Italia, Țările de Jos, Polonia și Portugalia incluse în anexa la Decizia de punere în aplicare (UE) 2021/641 să fie modificate.
(12)
În plus, este necesar ca în anexa la Decizia de punere în aplicare (UE) 2021/641 să fie menționată zona de restricții suplimentară din Franța.
(13)
În consecință, este necesar ca anexa la Decizia de punere în aplicare (UE) 2021/641 să fie modificată pentru a se actualiza regionalizarea la nivelul Uniunii astfel încât să se țină seama de zonele de protecție și de supraveghere stabilite în mod corespunzător de Germania, Spania, Franța, Italia, Țările de Jos, Polonia și Portugalia, precum și de zona de restricții suplimentară stabilită în mod corespunzător de Franța, în conformitate cu Regulamentul delegat (UE) 2020/687, precum și durata măsurilor aplicabile în zonele respective.
(14)
Prin urmare, este necesar ca Decizia de punere în aplicare (UE) 2021/641 să fie modificată în consecință.
(15)
Având în vedere caracterul urgent al situației epidemiologice din Uniune în ceea ce privește răspândirea HPAI, este important ca modificările aduse Deciziei de punere în aplicare (UE) 2021/641 efectuate prin prezenta decizie să intre în vigoare cât mai curând posibil.
(16)
Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
(4) Decizia de punere în aplicare (UE) 2022/349 a Comisiei din 28 februarie 2022 de modificare a anexei la Decizia de punere în aplicare (UE) 2021/641 privind măsuri de urgență vizând focarele epidemice de gripă aviară înalt patogenă din anumite state membre (JO L 64, 2.3.2022, p. 60).